nahid-hub/BLUGE-bengali-wikipedia-section-title-prediction huggingface dataset:
মুতার যুদ্ধে রোমক সৈন্যদের সাথে আরবদের বিভিন্ন গোত্রের সহযোগিতামূলক ভূমিকার কথা জেনে রসুলূল্লাহ সাল্লাল্লাহু আলাইহি ওয়াসাল্লাম এমন একটি পদক্ষেপ গ্রহণ জরুরী মনে করেন যাতে, রোমক ও আরবদের গোত্রগুলো মুসলমানদের সাথে বন্ধুত্বপূর্ণ সম্পর্কের হাত প্রসিরিত করে এবং ভবিষ্যতেও মূসলমানদের বিরুদ্ধে কোন প্রকার সৈন্য সমাবেশের চিন্তা না করে।

রসূলুল্লাহ সাল্লাল্লাহু আলাইহি ওয়া সাল্লাম এ উদ্দেশ্যে হযরত আমর ইবনু আস (রা.)-কে মনোনীত করেন। তার দাদী ছিলেন বালা গোত্রের মহিলা। মুতার যুদ্বের পর অষ্টম হিজরীর জমাদিউস সানিতে রসূলুল্লাহ সাল্লাল্লাহু আলাইহি ওয়া সাল্লাম হযরত আমর ইবনু আস (রা.)-কে প্রেরণ করেন। বলা হয়ে থাকে যে, গুপ্তচরদের মাধ্যমে খবর পাওয়া গেছে যে, বনু কাজাআ গোত্র হামলা করতে মদীনার উপকন্ঠে বহু সৈন্য প্রস্তুত করেছে। এসব কারণে রসূলুল্লাহ সাল্লাল্লাহু আলাইহি ওয়া সাল্লাম আমর ইবনুল আস (রা.)-কে প্রেরণ করেন।

রসূলুল্লাহ সাল্লাল্লাহু আলাইহি ওয়া সাল্লাম নির্দেশ দিয়েছিলেন যে, মুসলিম সেনাদল বলি, আজরা এবং বলকিন এলাকার লোকদের কাছে দিয়ে যাওয়ার সময় তাদের কাছে যেন সাহয্য চান। মুসলিম সেনাদল রাত্রিকালে সফর করতেন এবং দিনের বেলা লুকিয়ে থাকতেন। শত্রুদের কাছাকাছি পৌঁছার পর জানা গেলো যে, শত্রুরা দল ভারি। হযরত আমর তখন রাফে ইবনে মাকিছ জাহনিকে সাহায্যের চিঠিসহ রসূলুল্লাহ সাল্লাল্লাহু আলাইহি ওয়া সাল্লামের কাছে প্রেরণ করেন। রসূলুল্লাহ সাল্লাল্লাহু আলাইহি ওয়া সাল্লাম দুইশত সৈন্য হযরত আবু ওবাইদা ইবনুল জাররাহ (রা.)-এর নেতৃত্বে প্রেরণ করেন। এদের মধ্যে হযরত আবু বকর, হযরত ওমর সহ আনসার ও মোহাজেরদরে বিশিষ্ট নেতৃবৃন্দও ছিলেন। রসূলুল্লাহ সাল্লাল্লাহু আলাইহি ওয়া সাল্লাম সেনাপতি আবু ওবায়দা (রা.)-কে নির্দেশ দেন, তিনি যেন আমর ইবনুল আস এর সাথে মিলিত হয়ে উভয়ে মিলেমিশে কাজ করেন। কোন প্রকার মতানৈক্য যেন না করেন। আবু ওবায়দা অকূস্থলে যাওয়ার পর পুরো বাহিনীর অধিনায়কত্ব চান। কিন্তু হযরত আমর ইবনুল আস বললেন, অধিনায়ক তো আমি, আপনিতো সহায়ক সৈন্য নিয়ে এসেছেন। আবু ওবায়দা একথা মেনে নেন। এরপর নামাযের ইমামতিও সেনাদল প্রধান হযরত আমর ইবনুল আসই করতে থাকেন।

সহায়ক সেনাদল পৌঁছার পর কাজাআ এলাকায় পৌঁছেন এবং সেখান থেকে দূরবর্তী স্থানে যান। একপর্যায়ে শত্রুদের সাথে মোকাবেলা হওয়ার উপক্রম হয়। কিন্তু মুসলমানদের হামলার উদ্যেগের মুখে তারা দ্রুত পালিয়ে যায়।

এরপর আওফ ইবনে মালেক আশজায়ীকে দূত হিসেবে রসূলুল্লাহ সাল্লাল্লাহু আলাইহি ওয়া সাল্লামের কাছে প্রেরণ করা হয়। তিনি মুসলমানদের নিরাপদ প্রত্যাবর্তন এবং অভিযানের বিবরণ রসূলুল্লাহ সাল্লাল্লাহু আলাইহি ওয়া সাল্লামকে শোনান।

যাতে-ছালছেল ওয়দিউল কোরা প্রন্তরের সামনের একটি জায়গা। এটি মদীনা থেকে ১০ দিনের দূরত্বে অবস্থিত। ইবনে ইসহাক বলেন, মুসলমানরা জাজাম গোত্রের ছালাছেল নামের একটি জলাশয়ের পাশে অবতরণ করেন। তাই এ অভিযানের নাম করা হয় যাতে-ছালাছেল।

সঠিক অনুচ্ছেদ শিরোনাম কোনটি?
titleA. মজলিসে শুরার বৈঠক
titleB. ছ্যারিয়্যা যাতে-ছালছেল
titleC. মুতার যুদ্ধের প্রভাব
titleD. মুতার যুদ্ধের ঘটনা
উত্তর: titleB
প্রাচীন চীনে  ভূবিদ্যা-র আলোচনা পাওয়া যায় খ্রিস্টপূর্ব পঞ্চম শতক থেকে। ভৌগোলিক মানচিত্র গঠিত হত তৎকালীন সাম্রাজ্য সমূহের অবস্থান ও বিস্তৃতি, নদী অববাহিকা, নদীপথ ও বাণিজ্য পথের অবস্থান ইত্যাদি সহ। শুই জিং নামে তৃতীয় শতকের এক অজ্ঞাতনামা লেখকের একটি বই পাওয়া গেছে যেখানে চীনের ১৩৭ টি নদীর তৎকালীন বিবরণ পাওয়া যায়।

জিয়া ড্যানের (৭৩০ ৮০৫ খ্রিষ্টাব্দ) মতো চীনা ভৌগোলিকের বিভিন্ন বৈদেশিক অঞ্চলের যথাযথ বর্ণনায় সমুদ্রপথে পারস্য উপসাগরের প্রবেশপথের বিবরণ ও মধ্যযুগীয় ইরানীদের দ্বারা সৃষ্ট সমুদ্রমধ্যে আলংকারিক স্তম্ভের কথা আছে যেগুলো আসলে জাহাজদের পথ দেখানোর বাতিঘর ছিল।

নবম শতক থেকে দ্বাদশ শতক পর্যন্ত সোঙ সাম্রাজ্য এবং ত্রয়োদশ থেকে ষোড়শ শতক পর্যন্ত মিঙ সাম্রাজ্যের আমলে নিয়মানুগ ভৌগোলিক চর্চা সম্পর্কে জানা যায়। সোঙ সাম্রাজ্যের প্রখ্যাত কবি, পণ্ডিত এবং সরকারি আধিকারিক ফান চেংদা (১১২৬ - ১১৯৩ খ্রিষ্টাব্দ) চীনের দক্ষিণ প্রদেশগুলির বিভিন্ন অঞ্চলের ভূসংস্থান, কৃষি ও আর্থ বাণিজ্যিক পণ্যের উপর ভূ-বিদ্যার সনদ লিখেছিলেন। বহুবিদ্যাজ্ঞ চীনা বৈজ্ঞানিক শেন কুও (১০৩১ - ১০৯৫ খ্রিষ্টাব্দ) দেশের অভ্যন্তরে পাওয়া সামুদ্রিক জীবাশ্ম এবং বাঁশ গাছের এলাকা থেকে বহুদূরে পাওয়া বাঁশ গাছের জীবাশ্ম থেকে ভূমি-র গঠনের উপর আনুমানিক ধারণা সহ বহু গুরুত্বপূর্ণ লেখা লিখে গেছেন। এই সোঙ সাম্রাজ্যের সময়কালে কোরিয়া এবং মধ্যযুগীয় কম্বোডিয়া-ও উপর ভৌগোলিক বিবরণ সমন্বিত বই পাওয়া যায়।

মিঙ সাম্রাজ্যের ভূগোলবিদ, জু জিয়াকে (১৫৮৭ - ১৬৪১ খ্রিষ্টাব্দ) চীনের বহু প্রদেশে ভ্রমণ করেছিলেন (অনেকসময় পদব্রজে)। তিনি একটি বৃহৎ ভৌগোলিক এবং ভূসংস্থানিক সনদ লিখেছিলেন যেখানে ছোটো ছোটো গিরিখাত, অভ্র ও স্ফটিক মিশ্রিত শ্লেটপাথরের মতো খনি গর্ভের অবস্থান ইত্যাদি তথ্য সম্বলিত তার ভ্রমণপথের বিবরণ লিপিবদ্ধ করে গিয়েছেন। চৈনিক লেখাগুলিতে মধ্য প্রাচ্য, ভারতবর্ষ এবং মধ্য এশিয়া-র বিভিন্ন সভ্যতার বর্ণনা আছে যেহেতু খ্রিস্টপূর্ব দ্বিতীয় শতকে পর্যটক ঝ্যাং কিয়ানের সত্যনিষ্ঠ ও গুরুত্বপূর্ণ অভিজ্ঞতা থেকে বৈদেশিক অঞ্চলের ভূসংস্থান ও ভৌগোলিক বিশেষত্ব সম্পর্কিত তথ্য পাওয়া গিয়েছিল।

সঠিক অনুচ্ছেদ শিরোনাম কোনটি?
titleA. মধ্য এশিয়া এবং ইউরোপ  ()
titleB. প্রাকৃতিক ভূগোলের বিকাশ (ভূগোলের ইতিহাস)
titleC. প্রাকৃতিক ভূগোলের শাখা
titleD. চীন  ()
উত্তর: titleD
কলম্বো, হাম্বানটোটা, গালে এবং ট্রিনকোমালিতে শ্রীলঙ্কার গভীর জলের বন্দর রয়েছে। কলম্বোর সর্বাধিক কার্গো ক্ষমতা রয়েছে, যার আনুমানিক ক্ষমতা ৫.৭ মিলিয়ন টিইইউ রয়েছে। বন্দরটি এটির ধারণক্ষমতা এবং সক্ষমতা বাড়ানোর জন্য ২০০৮ সালে ১.২ বিলিয়ন মার্কিন ডলার ব্যয়ে একটি বৃহৎ আকারের সম্প্রসারণ প্রকল্প শুরু করেছিল। শ্রীলঙ্কা বন্দর কর্তৃপক্ষের নেতৃত্বে এবং হুন্ডাই ইঞ্জিনিয়ারিং অ্যান্ড কনস্ট্রাকশন সংস্থা কর্তৃক নির্মিত এই প্রকল্পটি ১১ এপ্রিল ২০১২ এর মধ্যে শেষ হওয়ার কথা ছিল। এটি চারটি নতুন টার্মিনাল নিয়ে গঠিত যা ১৮ মিটার (৫৯ ফুট) এর গভীরতার পাশাপাশি প্রতিটি তিনটি ঘাট সমন্বয় করতে পারে (যা ২৩ মিটার [৭৫ ফুট] গভীর হতে পারে)। বন্দরটির চ্যানেলটির প্রস্থ এবং এর গভীরতা হবে, গভীরতার পোতাশ্রয়-অববাহিকা এবং একটি বাঁকানো বৃত্ত থাকবে। প্রকল্পটি বার্ষিক কনটেইনার পরিচালনা ক্ষমতা প্রায় ১২ মিলিয়ন টিইইউ এবং ১২০০০টি কনটেইনার জাহাজ ধারনের ব্যবস্থা করবে বলে আশা করা হয়েছিল।

সঠিক অনুচ্ছেদ শিরোনাম কোনটি?
titleA. কলম্বো বন্দর
titleB. সামুদ্রিক বাণিজ্যিক জাহাজ
titleC. সড়ক
titleD. রেল
উত্তর: titleA
ট্রেন টা প্রথম চলাচল শুরু করে ২০১১ সালের জানুয়ারি মাসের ২৮ তারিখ। এটি আগেও এবং এখনও সপ্তাহে ২ দিন নিজের সেবা প্রদান করে। এটি একটি সম্পূর্ণরূপে এসি ট্রেন এবং এটি এলএইচবি রেক ব্যবহার করে। এই ট্রেন টি একটি ব্রডগেজ ট্রেন এবং এটি নিজের রেক, ট্রেন সংখা ১২২৩৯/১২২৪০, জয়পুর দুরন্ত এক্সপ্রেস এর সাথে ভাগ করে।

সঠিক অনুচ্ছেদ শিরোনাম কোনটি?
titleA. সাধারণ তথ্য
titleB. ইঞ্জিনের তথ্য
titleC. যাত্রা পরিপথ এবং সময়সূচি
titleD. পরিষেবা
উত্তর: titleA
মৈতৈ ভাষার বহু উপভাষা আছে, কিন্তু ইদানিংকালে যোগাযোগ ব্যবস্থার উন্নতি এবং অসবর্ণ বিবাহের ফলে উপভাষাগুলির মধ্যে যে পার্থক্য আছে তা প্রায় নগণ্য হয়ে গেছে।
এর ব্যতিক্রম হচ্ছে ত্রিপুরা, বাংলাদেশ ও মায়ানমারে পাওয়া উপভাষার বাক্-পার্থক্য। মৈতৈয়ের উপভাষার সঠিক সংখ্যা অজানা।

এই ভাষার প্রধান উপভাষাগুলি হল প্রমিত মৈতৈ, লোই এবং পাঙ্গাল।
মৈতৈয়ের উপভাষাগুলির মূল পার্থক্যগুলি হল নতুন ধ্বনির বিস্তার এবং সুরাঘাতীয় অপসরণ।
প্রমিত মৈতৈকে অন্য দুটি উপভাষার চেয়ে বেশি পরিবর্তনশীল বলে মনে করা হয়।
উপভাষাগুলির সামান্য পার্থক্যগুলি নিম্নলিখিত সারণিতে দেওয়া হল:
দেবী (২০০২) মৈতৈয়ের ইম্ফল, আন্দ্রো, কৌত্রুক এবং কাকচিং উপভাষাগুলির তুলনা করেছেন।

সঠিক অনুচ্ছেদ শিরোনাম কোনটি?
titleA. বচন
titleB. ধ্বনিতাত্ত্বিক প্রক্রিয়া
titleC. উপভাষা
titleD. ব্যাকরণ
উত্তর: titleC
শহীদ জিয়ার সমাধিতে যাওয়ার জন্য ক্রিসেন্ট লেকের ওপর নির্মাণ করা হয়েছে ঝুলন্ত সেতু। নয়নাভিরাম ওই প্রকল্প বাস্তবায়নে ব্যয় হয়েছিল ৩৫ কোটি টাকা। জাতীয় সংসদের স্থপতি লুই আই ক্যানের মাস্টারপ্ল্যান নকশার সঙ্গে সামঞ্জস্য রেখে জিয়া উদ্যানের আধুনিকায়ন করা হয়েছিল। কাজের সময় প্রাধান্য দেয়া হয়েছিল নৈসর্গিক সৌন্দর্যের বিস্তৃতিকে। ২০০৪ সালের ৭ই নভেম্বর ব্রিজটি উদ্বোধন করেন তৎকালীন রাষ্ট্রপতি অধ্যাপক ড: ইয়াজউদ্দিন আহম্মেদ ও প্রধানমন্ত্রী বেগম খালেদা জিয়া। বাঁকা চাঁদ লেক বা ক্রিসেন্ট লেকের ওপর স্থাপিত হয়েছে এই সাসপেন্ডেড ব্রিজটি। এই সেতু সংসদ ভবনের উত্তর পাশ থেকে সমাধি পর্যন্ত জায়গাটিকে দিয়েছে বাড়তি সৌন্দর্য। অর্ধচন্দ্রাকৃতির সেতুটি বিশেষত্ব হল বিশেষভাবে স্টিল হ্যাঙ্গারের ওপর তৈরি হয়েছে। দাঁড়িয়ে আছে সিঙ্গেল আরসিসি আর্চের ওপর। হ্যাঙ্গার পাইপ দিয়ে বিশেষ কৌশলে চাপিয়ে দেয়া হয়েছে ব্রিজের ওজন। আর্চটি ত্রিমাত্রিক কনক্রিট দিয়ে তৈরি। বিদেশিরা এটা করে থাকেন স্টিল দিয়ে। সেতুর পাটাতন বা ডেকে বসানো হয়েছে আধুনিক উন্নত মানের গ্লাস।

বিদেশ থেকে আমদানি করা ওই গ্লাসের নাম টেম্পারড গ্লাস। এর পুরুত্ব ৩১ মিলিমিটার। মাঝে ভিপিএফ দিয়ে দু’টি গ্লাস পরস্পরের সঙ্গে সংযুক্ত। হট ডিডপ গ্যালভানাইজিং স্টিল ফ্রেমের ওপর টেম্পারড গ্লাস বসানো। সেতুর কম্পন মাত্রা ৫ হার্জ, লাইভ লোড ১৪০ পিসিআই এবং ব্রিজের ওজন ১২০ টন। আর ব্রিজটি ওজন সইতে পারে ২০০ টনেরও বেশি। ব্রিজটির রেলিং তৈরি করা হয়েছে অ্যাসেস স্টেইনলেস স্টিল দিয়ে। মাঝে আছে স্টিলের চিকন ক্যাবল। সেতুর নিচে স্থাপন করা হয়েছে ৩০টি বিশেষ ধরনের লাইট। পাটাতন থেকে রঙিন আলোর বিচ্ছুরণ সেতু পথটিকে আলোকময় রাস্তায় পরিণত করে। ঝুলন্ত সেতুর পশ্চিম ও পূর্ব পাশে বসানো হয়েছে বেশ কয়েকটি বড় বড় ফোয়ারা। উপরের দিকে ধাবমান ফোয়ারার পানি আর সেতুর আর্চ মিলে চতুর্মাত্রিক আবহ সৃষ্টি করে এখানে আগতদের মনে। সেতুর গোড়ার দিকে মাটির নিচ থেকে নেমে এসেছে রঙিন পানির ঝর্ণা। সেতুর ওপরে মাঝখানে রয়েছে কৌণিক রঙিন আলোর বিচ্ছুরণ। দেশের প্রতিটি অন্ধকার কোণায় আলো ছড়িয়ে দেওয়াই এর মূল থিম।

সঠিক অনুচ্ছেদ শিরোনাম কোনটি?
titleA. সার্বিক ব্যবস্থাপনা
titleB. ক্রিসেন্ট লেক ও ফোয়ারা
titleC. ঝুলন্ত সেতু
titleD. নিরাপত্তা ব্যাবস্থা
উত্তর: titleC
১৮৩৫ খ্রিস্টাব্দে ব্রিটিশরা সিকিমের রাজা হতে দার্জিলিং অধিগ্রহণ করে এবং এ অঞ্চলের উন্নয়ন করে। এই অঞ্চলে তারাই চা বাগান প্রতিষ্ঠা করে। নগরের পত্তন হয়, হোটেল নির্মিত হয় এবং দ্রুত এ অঞ্চলের জনসংখ্যা বেড়ে যায়। ১৮৩৯ খ্রিস্টাব্দে ১০০ থেকে ১৮৪৯ খ্রিস্টাব্দে এই সংখ্যা ১০,০০০ এ উন্নীত হয়। ২,১৩৪ মিটার (৭,০০০ ফুট) উচ্চতার পাহাড়ি অঞ্চল জুড়ে গড়ে ওঠা এ নগর গুরুত্বপূর্ণ পর্যটন কেন্দ্রে পরিণত হয়।

১৯৮০-এর দিকে গোর্খা ন্যাশানাল লিবারেশন ফ্রন্ট (জিএনএলএ) কর্তৃক পরিচালিত আন্দোলন ব্যাপকতর রূপ ধারণ করে দার্জিলিংয়ে। পর্যটকদের আগমন বেশ হ্রাস পায়, গণ্ডগোল চলমান থাকে। ১৯৮৮ খ্রিস্টাব্দে দার্জিলিং গোর্খা পার্বত্য পরিষদ (ডিজিএএইচসি) প্রতিষ্ঠার পর থেকে অঞ্চলে শান্তি ফিরে আসে। ডিজিএএইচসি পর্যটকদের ফিরিয়ে আনার জন্য চেষ্টা শুরু করে। ডিজিএএইচসির প্রধান সচিব ডি.টি. তামলং "ফ্রন্টলাইন" ম্যাগাজিনকে বলেন, "আমরা শুধুমাত্র দার্জিলিং শহরকেই নয়, বরং আশেপাশের অঞ্চলেও পর্যটন কেন্দ্র হিসেবে গুরুত্ব দেওয়ার কথা ভাবছি।"
সঠিক অনুচ্ছেদ শিরোনাম কোনটি?
titleA. গঙ্গা মায়া পার্ক
titleB. রক গার্ডেন
titleC. প্রেক্ষাপট
titleD. যাতায়াত
উত্তর: titleC
পৃথিবীর প্রত্যাশিত দীর্ঘ-মেয়াদি ভবিষ্যৎ সূর্যের সাথে ঘনিষ্ঠভাবে সম্পর্কিত। আগামী ১.১ বিলিয়ন বছরের মধ্যে (১ বিলিয়ন বছর= ১০ বছর) সূর্যের আলোর উজ্জ্বলতা আরো ১০% বৃদ্ধি পেতে পারে এবং আগামী ৩.৫ বিলিয়ন বছরের তা আরও ৪০% বৃদ্ধি পেতে পারে। পৃথিবীর ভূ-পৃষ্ঠের ক্রমবর্ধমান তাপমাত্রা অজৈব কার্বন চক্রকে তরান্বিত করবে, যার ফলশ্রুতিতে বায়ুতে এটির ঘনত্ব উদ্ভিদের জন্য মারাত্নক ভাবে কমে আসবে (সি৪ ফটোসিন্থেসিসে মাত্র ১০পিপিএম হবে) প্রায় ৫০০ - ৯০০ মিলিয়ন বছর পরে (১ মিলিয়ন বছর= ১০ বছর)। উদ্ভিদহীনতার কারণে বায়ুমণ্ডলে অক্সিজেন থাকবে না, এবং প্রাণী জগৎ বিলুপ্ত হয়ে যাবে। পরবর্তী বিলিয়ন বছরের মধ্যে ভূ-পৃষ্ঠের উপরের সকল পানি শুকিয়ে যাবে এবং সারা পৃথিবীর গড় তাপমাত্রা গিয়ে দাঁড়াবে প্রায় ৭০°সে (১৫৮°ফা)। এই সময়ের পর থেকে, আশা করা হয় পরবর্তী ৫০০ মিলিয়ন বছর পৃথিবী বসবাসযোগ্য থাকবে, এটা ২.৩ বিলিয়ন বছর পর্যন্তও সম্ভব যদি বায়ুমণ্ডলে নাইট্রোজেন না থাকে। এমনকি যদি সূর্য শাশ্বত ও স্থিতিশীল থাকে, আধুনিক মহাসাগরগুলোতে থাকা ২৭% পানি ভূ-অভ্যন্তরের গুরুমন্ডল স্তরে হারিয়ে যাবে, এটির কারণ সাগরের মধ্যে অবস্থিত শৈলশ্রেণী থেকে নির্গত হওয়া বাষ্পের পরিমাণ কমে যাওয়া।

৫ বিলিয়ন বছরের মধ্যে সূর্যের আকারের পরিবর্তন হয়ে একটি রেড জায়ান্ট বা লোহিত দানবে পরিনত হবে। বিভিন্ন মডেল থেকে এটা অনুমান করা যায় সূর্যের আকৃতি বৃদ্ধি পাবে প্রায় ১ এইউ (১৫,০০,০০,০০০ কি.মি), যা এটির বর্তমান পরিধির তুলনায় ২৫০ গুন বেশি। পৃথিবীর ভাগ্য খুব ভালভাবে পরিষ্কার এই সময়ে। লোহিত দানব হিসাবে, সূর্য এই সময় তার ভরের প্রায় ৩০% হারাবে। তাই, জোয়ার-ভাটা বিহীন পৃথিবী, একটি কক্ষপথে সূর্যকে প্রায় ১.৭ এইউ দূরত্বে প্রদক্ষিণ করবে, এই সময় নক্ষত্রটি তার সর্বোচ্চ পরিধিতে পরিণত হবে। বেঁচে থাকা বাকি জীব বৈচিত্র্যে বেশিরভাগ গুলো, কিন্তু সব নয় সূর্যের বাড়তে থাকা উজ্জ্বলতা কারণে মারা যাবে (উজ্জ্বলতার সর্বোচ্চ সীমা বর্তমান সীমার থেকে ৫,০০০ গুণ বেশি হবে)। ২০০৮ সালে করা একটি সিমুলেশনের ফলাফল ইঙ্গিত দেয় যে, জোয়ার-ভাটার প্রভাব না থাকার কারণে পৃথিবীর কক্ষপথ এক সময় হ্রাস পাবে এবং সূর্য এটিকে টেনে নিবে নিজের দিকে, ফলাফলস্বরূপ পৃথিবী সূর্যের পরিমণ্ডলে প্রবেশ করবে এবং এক সময় বাষ্পে পরিণত হবে।

সঠিক অনুচ্ছেদ শিরোনাম কোনটি?
titleA. বাহ্যিক গঠন
titleB. বাসযোগ্যতা
titleC. প্রাকৃতিক সম্পদ এবং ভূমি ব্যবহার
titleD. পৃথিবীর ভবিষ্যৎ
উত্তর: titleD
জনপ্রিয় বাংলা বিজ্ঞান পত্রিকা কিশোর জ্ঞান বিজ্ঞান মশা, তেল, হাঁস, মাটি ও মঙ্গল গ্রহে ঘনাদা এই গল্প পাঁচখানি নিয়ে সাদা-কালো কমিকস প্রকাশ করেছে। এই সমস্ত কমিকসের চিত্রনাট্য অনিল কর্মকারের লেখা আর সাদাকালো ছবি এঁকেছেন গৌতম কর্মকার। এছাড়া আনন্দ পাবলিশার্সের জনপ্রিয় বাংলা শিশু কিশোর পত্রিকা আনন্দমেলার শারদীয়া সংখ্যায় মশা, পোকা, কাচ, তেল দেবেন ঘনাদা, নুড়ি ও ছড়ি এই গল্পগুলি নিয়ে রঙিন কমিকস প্রকাশ করেছে। কমিকসগুলির চিত্রাঙ্কন করেছেন শুভ্র চক্রবর্তী।

সঠিক অনুচ্ছেদ শিরোনাম কোনটি?
titleA. নাটিকা ও ছড়া
titleB. সাহিত্যে
titleC. ছোট গল্প
titleD. কমিকস
উত্তর: titleD
২০১১ সালের আদমশুমারি অনুযায়ী রুমা উপজেলার মোট জনসংখ্যা ২৯,০৯৮ জন। এর মধ্যে পুরুষ ১৫,৪৬৯ জন এবং মহিলা ১৩,৬২৯ জন। মোট পরিবার ৫,৯১৭টি। মোট জনসংখ্যার ৬.৮২% মুসলিম, ১.৫৬% হিন্দু, ৪৪.৬৮% বৌদ্ধ, ৩৭.২৭% খ্রিস্টান এবং ৯.৬৭% অন্যান্য ধর্মাবলম্বী।
এ উপজেলায় মার্মা, চাকমা, ত্রিপুরা সহ মোট ১১ উপজাতি নৃ-গোষ্ঠীর বসবাস রয়েছে।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. অবস্থান ও সীমানা
titleC. আয়তন
titleD. যোগাযোগ ব্যবস্থা
উত্তর: titleA
১৯৫১ সালে লেবাননের বিশ্ববিদ্যালয় প্রতিষ্ঠিত হয়, ৩ ডিসেম্বর ১৯৫১ সালে "উচ্চ হাউস শিক্ষক" এবং "পরিসংখ্যান কেন্দ্র" ৬৮ জন শিক্ষার্থী নিয়ে বিশ্ববিদ্যালয়ে যাত্রা শুরু করেন। ২৬ ফেব্রুয়ারি ১৯৫৩ সালে সরকারী ফরমান নং ২৫ অনুযায়ী "ইনস্টিটিউশন অর্থ ও প্রশাসন" চালু করা যাবে এবং উচ্চ ঘর শিক্ষকদের নামকরণ করা হয় "উচ্চ শিক্ষক প্রতিষ্ঠান"। পরবর্তীতে ১৯৫৯ সালে বড় পরিবর্তন হয়ে ছিল ১৯৫৯-এর নিয়ন্ত্রণ অধ্যাদেশ নং ২৮৮৩ এ কারণে। আরও যোগ করা হয়েছে নতুন নতুন উপাদানমুখী কাঠামো,যা বিশ্ববিদ্যালয়ে বৈধ সব কার্যক্রম জন্য সাহায্য করে এবং শিক্ষার্থীদের জন্য খোলা হয় নতুন নতুন বিভিন্ন অনুষদ।
সঠিক অনুচ্ছেদ শিরোনাম কোনটি?
titleA. গ্রন্থাগার
titleB. বিশ্ববিদ্যালয়ের উদ্দেশ্যে
titleC. ইতিহাস
titleD. গবেষণা
উত্তর: titleC
বর্তমানে জাহাজ ভাঙ্গা শিল্প দক্ষিণ এশিয়ার দেশগুলো যেমন ভারত, বাংলাদেশ, পাকিস্তানসহ বিভিন্ন দেশে খুব দ্রুত ছড়িয়ে পড়েছে। ভারত, বাংলাদেশ, পাকিস্তান, চীন, তুর্কি এই পাঁচটি দেশ বিশ্বের পরিত্যক্ত জাহাজের প্রায় ৭০-৮০ ভাগ জাহাজ রিসাইক্লিং করার জন্য নিয়ে আসে। এই থেকে বুঝা যায় এশিয়ার দেশগুলোতে এই শিল্পের প্রভাব কতটুকু। যে যে দেশগুলো এই সব পরিত্যক্ত জাহাজ ভাঙ্গা শিল্পের সাথে যুক্ত তাদের সংক্ষিপ্ত বিবরণ নিচে তুলে ররা হল।

সঠিক অনুচ্ছেদ শিরোনাম কোনটি?
titleA. বিশ্বময়ী জাহাজ ভাঙ্গার দেশগুলো
titleB. ইতিহাস
titleC. জাহাজ ভাঙ্গার পদ্ধাতি
titleD. ভবিষ্যৎ সম্ভাবনা
উত্তর: titleA
ইয়াকভ পেরেলম্যান ১৮৮২ সালের ৪ ডিসেম্বর তৎকালীন রাশিয়ান পোল্যান্ডের (কংগ্রেস পোল্যান্ড) অন্তর্গত বিয়ালিস্টক শহরে জন্ম গ্রহণ করেন। এরপর তিনি ১৯০৯ সালে ইম্পিরিয়াল ফরেস্ট্রি ইনস্টিটিউট (বর্তমানে সেন্ট পিটার্সবার্গ স্টেট ফরেস্ট টেকনিক্যাল ইউনিভার্সিটি) থেকে ফরেস্ট্রি বিষয়ে ডিপ্লোমা ডিগ্রি লাভ করেন। তিনি আর্নেস্ট ম্যাচর ভাবধারায় উদ্বুদ্ধ হয়ে বিজ্ঞান বিষয়ক বই লেখা শুরু করেন। লেখার বিষয়ে আরেকজন স্বনামধন্য রুশ শিক্ষাবিদ আলেকজান্ডার বগানভ এর চিন্তাধারায় বিজ্ঞানকে আরো জনপ্রিয় করতে ব্রতী হন।

সঠিক অনুচ্ছেদ শিরোনাম কোনটি?
titleA. লেখক জীবন
titleB. মৃত্যু
titleC. প্রথম জীবন
titleD. বই
উত্তর: titleC
গুন্টুর জেলার আয়তন প্রায় । এই জেলার আয়তন ইন্দোনেশিয়ার বাংকা দ্বীপের আয়তনের প্রায় সমান। কৃষ্ণা নদী এই জেলার উত্তরপূর্ব ও পূর্ব সীমান্তে এটিকে কৃষ্ণা জেলা থেকে পৃথক করেছে। জেলার দক্ষিণপূর্ব দিকে রয়েছে বঙ্গোপসাগর, দক্ষিণ দিকে রয়েছে প্রকাশম জেলা, পশ্চিম দিকে রয়েছে তেলঙ্গানা রাজ্যের মাহবুবনগর জেলা ও উত্তরপশ্চিম দিকে রয়েছে তেলঙ্গানারই নালগোন্ডা জেলা।
ভারতের দক্ষিণপূর্ব দিকে গুন্টুর উপকূল অবস্থিত। এই উপকূল করমণ্ডল উপকূল নামেও পরিচিত। গুন্টুর জেলার উপকূলীয় অঞ্চলে কৃষ্ণা নদী বঙ্গোপসাগরে এসে মিশেছে। জালের আকৃতবিশিষ্ট নদী অববাহিকা, বিস্তৃত প্লাবন সমভূমি ও প্রসারিত বালুকারাশি দেখে মনে করা হয়, কৃষ্ণা নদী একটি অপেক্ষাকৃত সমতল ভূমিতে প্রবাহিত হয় এবং প্রচুর পরিমাণে পলি সঞ্চয় করে। বর্ষাকালে এই নদীতে পলি সঞ্চয়ের পরিমাণ বৃদ্ধি পায়। বাপাটলার কাছে সূর্যলঙ্কা ও রেপল্লির কাছে বোব্বারা লঙ্কা গুন্টুর উপকূলের দুটি বিখ্যাত সৈকত।
সঠিক অনুচ্ছেদ শিরোনাম কোনটি?
titleA. জনপরিসংখ্যান
titleB. ইতিহাস
titleC. অর্থনীতি
titleD. ভূগোল
উত্তর: titleD
১৯ অক্টোবর ২০১২-এ পাকিস্তানের সুপ্রিম কোর্ট আসগর খানের একটি আবেদনের উপর রায় দেয়, আদালত ঘোষণা করে যে ১৯৯০-এর নির্বাচন কারচুপি হয়েছে। আদালত আনুষ্ঠানিকভাবে রায় দিয়েছে যে রাষ্ট্রপতি গোলাম ইসহাক খানসহ দুই সেনা জেনারেল - মির্জা আসলাম বেগ এবং আসাদ দুরানী (আইএসআই এর প্রধান) পক্ষপাতদুষ্ট দলগুলোকে আর্থিক সহায়তা দিয়েছিল। উদ্দেশ্য ছিল ইচ্ছাকৃতভাবে পাকিস্তান পিপলস পার্টির ম্যান্ডেটকে দুর্বল করা। বিশ্বাস করা হয় যে বেনজির ভুট্টোর নেতৃত্বাধীন পিপিপি এর জন্য দায়ী ছিল।

সঠিক অনুচ্ছেদ শিরোনাম কোনটি?
titleA. নির্বাচনী জালিয়াতি
titleB. দল
titleC. পটভূমি
titleD. প্রচারণা
উত্তর: titleA
ব্রিটিশরা শরিফ হুসাইনের সাথে চুক্তির মূল্যায়ন করছে না দেখে লরেন্স অপরাধবোধে আক্রান্ত হন তবে তিনি ফয়সালকে এই আশ্বাস দেন যে উসমানীয়দের বিরুদ্ধে লড়াই আরবদের জন্য লাভজনক হবে। ১৯১৯ সালের প্যারিসের শান্তি সম্মেলন ও ১৯২১ সালের কায়রো সম্মেলনে লরেন্স আরব স্বাধীনতার পক্ষাবলম্বন করেন। কিন্তু হুসাইন ও ফয়সালকে প্রদান করা আঞ্চলিক অখণ্ডতার ব্যাপারে তার প্রতিশ্রুতি, সে সাথে ফরাসিদের প্রভাব কমিয়ে আনার ব্যাপারও শেষপর্যন্ত ফলপ্রসূ হয়নি। শেষপর্যন্ত লরেন্স মেসোপটেমিয়া ও ট্রান্সজর্ডানের জন্য গ্রহণযোগ্য মাত্রায় স্বায়ত্তশাসন মঞ্জুর করতে সক্ষম হন। ব্রিটিশরা ১৯১৭ সালে জায়নিস্ট ফেডারেশনকে প্রতিশ্রুতি দেয়া ফিলিস্তিন বেসামরিক প্রশাসনের আওতায় মেন্ডেটে রেখে দেয়। হার্বার্ট স্যামুয়েল এর প্রধান ছিলেন। বাকি অঞ্চলকে ইরাক ও ট্রান্সজর্ডানে ভাগ করা হয় ও যথাক্রমে ফয়সাল ও তার ভাই আবদুল্লাহর কাছে হস্তান্তর করা হয়।

সঠিক অনুচ্ছেদ শিরোনাম কোনটি?
titleA. হোগারথের বার্তা
titleB. লরেন্সের যুদ্ধপরবর্তী কর্মকাণ্ড
titleC. আঞ্চলিক সংরক্ষণ
titleD. আরব বিদ্রোহ
উত্তর: titleB
বিলাইছড়ি উপজেলায় এক সময় প্রায়ই উপজাতীয় বিদ্রোহ দেখা দিত। ১৯৭১ সালে পাকিস্তানিদের পরাজয়ের পর প্রায় দু'হাজার পাহাড়ি রাজাকার বিদ্রোহী মিজোদের সঙ্গে যোগ দেয়। মানবেন্দ্র নারায়ণ লারমা তাদের নেতৃত্ব গ্রহণ করেন এবং শান্তিবাহিনীর গোড়াপত্তন করেন। শান্তিবাহিনী দমনের জন্য সীমান্ত অঞ্চল নিয়ে গঠিত হয় ফারুয়া থানা। পরে শান্তিবাহিনী ও জনসংহতি সমিতি তাদের মূল ঘাঁটি ত্রিপুরায় স্থানান্তর করে। ফলে ফারুয়া থানার গুরুত্ব কমে যায় এবং থানাটি বিলাইছড়ির অন্তর্ভূক্ত হয়।

সঠিক অনুচ্ছেদ শিরোনাম কোনটি?
titleA. হাট-বাজার
titleB. যোগাযোগ ব্যবস্থা
titleC. ইতিহাস
titleD. আয়তন
উত্তর: titleC
অ্যাপিকাল পিরিয়ডোনটাইটিস হ'ল সংক্রামিত মজ্জার মধ্যে থাকা ব্যাকটেরিয়া প্রতিরোধ ক্ষমতাজনিত কারণে দাঁতটির শীর্ষকে ঘিরে তীব্র বা দীর্ঘস্থায়ী প্রদাহ। এটি মজ্জা নেক্রোসিসের কারণে ঘটে না, যার অর্থ দাঁত পরীক্ষা করে দেখা যায় এটি প্রাণবন্ত, এখান থেকে অ্যাপিকাল পিরিয়ডোনটাইটিস হতে পারে, এবং একটি মজ্জা যেটা জীবাণুমুক্ত, কিন্তু সংক্রামক প্রক্রিয়াগুলির কারণে অ-প্রাণবন্ত হয়ে উঠেছে (যেমন ট্রমা) সেটা অ্যাপিকাল পিরিয়ডোন্টাইটিস হতে পারে না। ব্যাকটিরিয়াল সাইটোটক্সিনগুলি অ্যাপিকাল ফোরামিনা এবং পার্শ্বীয় ক্যানেলের মাধ্যমে দাঁতের গোড়াগুলির আশেপাশের অঞ্চলে পৌঁছায়, ভাসোডায়ালেশন, স্নায়ুর সংবেদনশীলতা, অস্টিওলাইসিস (হাড়ের পুনঃস্থাপনা) এবং সম্ভাব্য ফোড়া বা সিস্টের গঠন সৃষ্টি করে। 

পিরিওডিয়েন্টাল লিগামেন্টটি স্ফীত হয়ে যায় এবং দাঁতে কামড় দেওয়ার সময় বা টেপ দেওয়ার সময় ব্যথা হতে পারে। একটি এক্স-রে উপর, হাড় রেসপর্পসনকে রেডিওলুসেন্ট হিসাবে প্রদর্শিত হবে রুট শেষে আশপাশের এলাকায়, যদিও এই অবিলম্বে সুস্পষ্ট নয়। তীব্র অ্যাপিকাল পিরিয়ডোনটাইটিস সু-স্থানীয়, স্বতঃস্ফূর্ত, ধ্রুবক, মাঝারি থেকে গুরুতর ব্যথা দ্বারা চিহ্নিত করা হয়। অ্যালভিওলার প্রক্রিয়া শিকড়ের উপর কোমল হতে পারে। দাঁতটি সকেটে উত্থিত হতে পারে এবং সংলগ্ন দাঁতগুলির তুলনায় আরও লক্ষনীয় হতে পারে। 

সঠিক অনুচ্ছেদ শিরোনাম কোনটি?
titleA. অ্যাপিকাল পেরিওডন্টাইটিস
titleB. দাঁতের ট্রমা এবং দাঁত ফাটা সিনড্রোম
titleC. দাঁতের ফোড়া
titleD. প্রতিরোধ
উত্তর: titleA
আদিমল্ল ছিলেন মল্ল রাজবংশের প্রতিষ্ঠাতা। এই রাজবংশের সূচনা সম্পর্কে একটি কিংবদন্তি প্রচলিত রয়েছে। ৬৯৫ খ্রিষ্টাব্দে উত্তর ভারতের এক রাজপুত্র পুরীর জগন্নাথ মন্দিরে তীর্থ করতে যাচ্ছিলেন। তিনি কোতুলপুর থেকে ৮.৪ কিলোমিটার (৫.২ মাইল) দূরে লাউগ্রামের গভীর অরণ্যে তাঁবু ফেলেন। সেখানেই তার সন্তানসম্ভবা স্ত্রীকে এক ব্রাহ্মণের তত্ত্বাবধানে রেখে যান। রাজার স্ত্রী এক পুত্রসন্তানের জন্ম দেন এবং তারা লাউগ্রামেই থেকে যান। সাত বছর বয়সে ছেলেটি রাখালের কাজ শুরু করে। তবে অল্প বয়স থেকে তার মধ্যে নেতাসুলভ ভাব লক্ষিত হতে দেখা যায়। সে যোদ্ধা হিসেবে প্রশিক্ষিত হয়। মাত্র পনেরো বছর বয়সেই সে অপ্রতিদ্বন্দ্বী মল্লযোদ্ধা হয়ে ওঠে। এই কারণে সে "আদিমল্ল" (আদি বা অদ্বিতীয় মল্লযোদ্ধা) নামে পরিচিত হয়। বড়ো হয়ে আদিমল্ল লাউগ্রাম থেকে ১২.৮ কিলোমিটার (৮ মাইল) দূরে অবস্থিত জয়পুরের নিকটস্থ পদমপুরের রাজার কাছ থেকে লাউগ্রাম ও পার্শ্ববর্তী কয়েকটি গ্রামের আধিপত্য অর্জন করেন। এই কাহিনির সত্যতা নিয়ে সন্দেহের অবকাশ থাকলেও, বিষ্ণুপুরের রাজাদের সঙ্গে ক্ষত্রিয় বংশের সংযোগ নিয়ে এই রকম একাধিক কাহিনি মল্লভূমে প্রচলিত ছিল।

আদিমল্ল ৩৩ বছর লাউগ্রাম শাসন করেন এবং বাগদি রাজা নামে অভিহিত হন। তার পুত্র জয়মল্ল রাজা হয়ে পদমপুর আক্রমণ করে দুর্গ অধিকার করেন। জয়মল্ল তার রাজ্যের বিস্তৃতি ঘটিয়ে বিষ্ণুপুরে রাজধানী সরিয়ে আনেন। পরবর্তী রাজারাও রাজ্যবিস্তারে মন দিয়েছিলেন। এঁদের মধ্যে উল্লেখযোগ্য হলেন চতুর্থ রাজা কালুমল্ল, ষষ্ঠ রাজা কাউমল্ল ও সপ্তম রাজা ঝাউমল্ল। অষ্টম রাজা সুরমল্ল উত্তর মেদিনীপুরের বাগড়ির রাজাকে পরাজিত করেছিলেন। তার পরে আরও ৪০ জন বিষ্ণুপুর শাসন করেন। এঁরা সকলেই মল্ল বা মল্লবনিনাথ নামে পরিচিত ছিলেন। এই রাজাদের পারিবারিক নথি থেকে জানা যায়, এঁরা বিদেশি শাসনের অধীনতাপাশ থেকে মুক্ত ছিলেন।

সঠিক অনুচ্ছেদ শিরোনাম কোনটি?
titleA. আদিমল্ল
titleB. ব্রিটিশ প্রশাসনের সূচনাকাল
titleC. গোপাল সিংহ
titleD. বীর হাম্বীর
উত্তর: titleA
ত্রিপুরার ন্যাশনাল লিবারেশন ফ্রন্ট (বা এনএলএফটি) একটি ত্রিপুরী জাতীয়তাবাদী সংগঠন যা ত্রিপুরার ভারত থেকে বিচ্ছিন্ন হয়ে একটি স্বাধীন ত্রিপুরী রাজ্য প্রতিষ্ঠার জন্য চেষ্টা করে। এটি ত্রিপুরা বিদ্রোহে সক্রিয়ভাবে অংশ নিয়েছে। এনএলএফটি ঘোষণাপত্রে বলা হয়েছে যে তারা ত্রিপুরার ঈশ্বর ও খ্রিস্টের কিংডম হিসাবে যা বর্ণনা করেছেন তা তারা প্রসারিত করতে চান। মিজো ন্যাশনাল ফ্রন্টের সহায়তায় ত্রিপুরা জাতীয় স্বেচ্ছাসেবক ১৯৭৮ সালে প্রতিষ্ঠিত হয়েছিল। উপজাতীয় জাতীয় স্বেচ্ছাসেবক বা ত্রিপুরা জাতীয় স্বেচ্ছাসেবক বাহিনী নামেও পরিচিত। 

সঠিক অনুচ্ছেদ শিরোনাম কোনটি?
titleA. ত্রিপুরা
titleB. দমন-পীড়ন
titleC. উত্তর পূর্ব ভারত
titleD. আসাম
উত্তর: titleA
আসামে সামাজিক গঠনের প্রক্রিয়াটি বিভিন্ন সময়ে আসামে বসবাসকারী বিভিন্ন গোষ্ঠীগুলোর উপর একযোগে হওয়া সংস্কৃতকরণ ও উপজাতিকরণ (প্রতিসংস্কৃতকরণ) দ্বারা চিহ্নিত করা হয় , এবং সামাজিক গঠনের এই প্রক্রিয়াটি তিনটি সময়কালের বিভাজনে সবচেয়ে ভালভাবে অধ্যয়ন করা যায়। (১) প্রাক-ঔপনিবেশিক, (২) ঔপনিবেশিক এবং (৩) উত্তর-ঔপনিবেশিক সময়কাল।

সঠিক অনুচ্ছেদ শিরোনাম কোনটি?
titleA. আসামের জনগণ ও সামাজিক গঠন
titleB. প্রাগৈতিহাসিক কাল
titleC. সামাজিক গঠন
titleD. নৃগোষ্ঠীসমূহ
উত্তর: titleC
স্পিনে অভ্যস্ত ফ্লাওয়ার ২০০০/০১ মৌসুমে ভারতের বিরুদ্ধে টেস্টে অভিষিক্ত হন। ঐ সিরিজে তিনি ৫৫০ রান করেন। দশ বছরের অধিককাল জিম্বাবুয়ে দলের উইকেট-রক্ষকের দায়িত্ব পালন করেন। এছাড়াও, টেস্টে উইকেট-রক্ষক-ব্যাটসম্যান হিসেবে এক ইনিংসে সর্বাধিক অপরাজিত ২৩২* রান তুলেছিলেন যা অদ্যাবধি অক্ষত রয়েছে।

খেলোয়াড়ী জীবনের শেষদিকে সহ-খেলোয়াড় হেনরি ওলোঙ্গা’র সাথে তিনিও বৈশ্বিকভাবে পরিচিত পান। ২০০৩ সালের বিশ্বকাপ ক্রিকেটে নামিবিয়ার বিপক্ষে খেলার সময় রবার্ট মুগাবে সরকারের গণতান্ত্রিক ধারা বর্জননীতির বিরুদ্ধে প্রতিবাদের অংশ হিসেবে কালো ব্যান্ড হাতে পরিধান করেন। ১০ ফেব্রুয়ারি তারিখে ওলোঙ্গাসহ তিনি একটি বিবৃতি দেন:

এরফলে জিম্বাবুয়ে সরকারের পক্ষ থেকে তার ওপর ব্যাপক চাপ আসে। ফলে ফ্লাওয়ারকে জিম্বাবুয়ের ক্রিকেট দল থেকে অবসর নিতে বাধ্য করা হয়। পরবর্তীতে তিনি এসেক্সের পক্ষে কাউন্টি ক্রিকেট এবং অস্ট্রেলিয়ার ঘরোয়া ক্রিকেটে দক্ষিণ অস্ট্রেলিয়ার পক্ষ হয়ে খেলেন।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. ক্রিকেট বিশ্বকাপ
titleC. সম্মাননা
titleD. কোচিং জীবন
উত্তর: titleA
১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল।
শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল।
১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল।

সঠিক অনুচ্ছেদ শিরোনাম কোনটি?
titleA. পরিকাঠাম
titleB. প্রশাসন ও নিরাপত্তার ব্যবস্থা
titleC. ইতিহাস
titleD. রেল পরিষেবা
উত্তর: titleC